
Проект! 
на Наредба за условията и реда за финансово подпомагане на спортните клубове
на територията на Община Ардино
Вносител: Кмет на Община Ардино 
Съгласно чл. 26, ал. 4 от Закона за нормативните актове, в законоустановения срок от 30 дни, община Ардино чрез настоящото публикуване за обществена консултация предоставя възможност на заинтересованите лица да направят своите предложения и становища по проекта на Наредбата на е-mаil адрес: ardino@abv.bg или в деловодството на община Ардино, на адрес: гр. Ардино, ул. „Бели брези” № 31. 
Идеята за приемане на Наредба за условията и реда за финансово подпомагане на спортните клубове на територията на Община Ардино е в резултат на извършен преглед и анализ на дейността на общинската администрация, свързана с осигуряване на условия за спорт и пълноценен отдих на жителите на общината. 
Мотиви 
за необходимостта от приемането на Наредбата:
I. Причини, които налагат приемането на Наредбата за условията и реда за финансово подпомагане на спортните клубове на територията на Община Ардино:
Към настоящия момент в община Ардино функционират спортен клуб по тенис на маса „Юнак – 2005”; Футболен клуб „Юнак ”; Туристическо дружество „Белите брези”.


Всяка година с приемането на бюджета на общината се определя и субсидия за спортна дейност, която се разпределя на база постигнати резултати. Но поради липса на разписани правила това разпределение често води до реакции и/или недоволство от страна на спортните клубове. Затова считам, че е оправдано да се приемат правила и критерии за разпределяне на средствата за подпомагане на дейността на спортните клубове на територията на общината.
При изработването на проекта за Наредба за условията и реда за финансово подпомагане на спортните клубове на територията на Община Ардино са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност. 

Принцип на необходимост – необходимо е приемането на Наредба за условията и реда за финансово подпомагане на спортните клубове на територията на Община Ардино с оглед постигане на справедливо, законосъобразно и целесъобразно разпределяне на средства общинския бюджет за развитие на масовия спорт на територията на общината. 
Принципът на обоснованост – обосновано е приемането на Наредба за условията и реда за финансово подпомагане на спортните клубове на територията на Община Ардино, тъй като това ще допринесе за постигане на яснота и конкретика във формирането на субсидиите за отделните спортни клубове. 
Принципите на предвидимост и откритост са спазени – проектът с мотивите и предварителната оценка на въздействието на проекта на Наредбата за условията и реда за финансово подпомагане на спортните клубове на територията на Община Ардино ще бъдат публикувани на официалния сайт на община Ардино за становища и предложения от заинтересованите групи. 
Принципът на съгласуваност – предвижда се публично обсъждане от заинтересованите групи на проекта на Наредба за условията и реда за финансово подпомагане на спортните клубове на територията на Община Ардино, като ще бъдат взети предвид направени в хода на обсъждането предложения. 
Принципът на субсидиарност, пропорционалност и стабилност - проектът на Наредба за условията и реда за финансово подпомагане на спортните клубове на територията на Община Ардино допринася за ясно и едностранно тълкуване на правилата и принципите за финансово подпомагане на дейността на спортните клубове на територията на община Ардино. 
При изработване на проекта за Наредба за условията и реда за финансово подпомагане на спортните клубове на територията на Община Ардино е  спазен чл.18 а от ЗНА, както и разпоредбите на глави II и III от ЗНА.
Извършена е предварителна оценка на въздействието на проекта. 

II. Цели, конто се поставят:

Целта на приемането на Наредба за условията и реда за финансово подпомагане на спортните клубове на територията на Община Ардино е създаване на ясни правила и критерии за финансово подпомагане на дейността на спортните клубове на територията на община Ардино, както и за отчетност на изразходваните средства.
III. Очаквани резултати:

Приемането на Наредба за условията и реда за финансово подпомагане на спортните клубове на територията на Община Ардино ще допринесе за прозрачност при изразходване на публични средства и за запазване и разширяване на обхвата и качеството на предоставяните услуги  на територията на общината.
IV. Финансови и други средства, необходими за прилагането на измененията и допълненията:
Приемането на Наредба за условията и реда за финансово подпомагане на спортните клубове на територията на Община Ардино няма да е свързано с изразходване на финансови и други средства от бюджета на Община Ардино. 
V. Анализ за съответствието с правото на Европейския съюз
Предлаганата Наредба за условията и реда за финансово подпомагане на спортните клубове на територията на Община Ардино е в съответствие с нормативните актове от по-висока степен, както и с тези на европейското законодателство. 
Проектът за Наредба за условията и реда за финансово подпомагане на спортните клубове на територията на Община Ардино е публикуван на официалната страница на община Ардино на 7.11.2022  г. 
С публикуването на проекта е приложена и предварителната оценка на въздействие на проекта за Наредба за условията и реда за финансово подпомагане на спортните клубове на територията на Община Ардино.
Проект за решение:


Общински съвет – град Ардино на основание чл. 21, ал.1, т.7 от  Закона за местното самоуправление и местната администрация приема Наредба за условията и реда за финансово подпомагане на спортните клубове на територията на Община Ардино:
                                                                                                                                    Проект!                                             
НАРЕДБА

ЗА УСЛОВИЯТА И РЕДА ЗА ФИНАНСОВО ПОДПОМАГАНЕ НА  СПОРТНИТЕ КЛУБОВЕ В ОБЩИНА АРДИНО
I. ОБЩИ ПОЛОЖЕНИЯ


Чл. 1. Настоящата наредба определя условията и реда за финансиране и подпомагане на спортните клубове на територията на община Ардино, реда за отчитане и доказване на целесъобразността и законосъобразността на разходваните средства.

Чл. 2. Наредбата има за цел да създава условия за практикуване и развитие на физическото възпитание и спорта на територията на общината в съответствие с политиката на община Ардино.


Чл. 3. Финансовите средства по чл.1 се осигуряват от бюджета на община Ардино и са предназначени за подпомагане на неикономически спортни дейности на спортните клубове в община Ардино (спортни дейности с масов характер, предназначени за развитие на спорт за всички, на детско-юношески спорт, спорт за високи постижения, спорт за хора с увреждания, мероприятия по спортен календар и др.), съобразно изискванията на наредба за условията, критериите и реда за финансово подпомагане на спортни клубове в община Ардино /Наредбата/.

II. ФИНАНСИРАНЕ И УСЛОВИЯ ЗА ФИНАНСИРАНЕ

Чл. 4. (1) Със средства от бюджета на община Ардино могат да бъдат финансирани дейности на спортни клубове регистрирани като юридически лица с нестопанска цел за осъществяване на общественополезна дейност, които имат седалище и развиват дейност на територията на общината.

(2) С приоритет се финансират дейности в областта на спорта за всички.

Чл. 5. Спортните клубове по чл. 4, ал. 1, кандидатстващи за финансово подпомагане трябва да отговаря на следните условия:
1.да са вписани в регистъра на юридическите лица с нестопанска цел, извършващи дейност в обществена полза, воден от Агенцията по вписванията към министъра на правосъдието;
2.да са вписани в публичните регистри по чл. 9, ал.1, т. 1 от ЗФВС, водени от министъра на младежта и спорта;
3.не са обявени в несъстоятелност или в производство по несъстоятелност, не са в ликвидация, нямат просрочени финансови задължения към община Ардино, освен ако е допустимо разсрочване, отсрочване или обезпечение на задълженията или задължението е по акт, който не е влязъл в сила, за което се извършва справка служебно;
4.да водят отчетност съгласно Закона за счетоводството и Националните счетоводни стандарти;
5.да са изпълнили задълженията си към община Ардино по предходно финансиране или подпомагане и /или по договори за ползване на спортни обекти – общинска собственост;
6.седалището и мястото за развиване на спортната им дейност да е на територията на община Ардино;
7.да са развивали активна спортна дейност минимум една година преди кандидатстването;
8.състезателите на спортния клуб по съответния спорт, с изключение на националните състезатели, да водят тренировъчен и учебен процес на територията на община Ардино.
Чл. 6. (1) За финансиране по реда на тази Наредба не могат да кандидатстват спортни клубове, които са:

1.юридическа лица с нестопанска цел, осъществяващи дейност в частна полза или извършващи стопанска дейност извън допустимата по ЗЮЛНЦ;
2.спортни клубове, на които община Ардино е прекратила по тяхна вина договори, с които безвъзмездно са им предоставили спортни обекти или част от тях и не са изпълнили задълженията си съгласно настоящата Наредба;
3.имат финансови задължения към община Ардино.
III. РЕД ЗА КАНДИДАТСТВАНЕ И РАЗПРЕДЕЛЕНИЕ НА СРЕДСТВАТА ЗА ФИНАНСОВО ПОДПОМАГАНЕ
Чл.7.(1) Ежегодно, в срок до 31 януари, спортните клубове, отговарящи на изискванията на тази наредба могат да подават в деловодството на община Ардино формуляр за кандидатстване за финансово подпомагане: (Приложение №1).  
(2) Спортни клубове изпуснали срока за кандидатстване, както и неотговарящи на чл. 5, не могат да ползват финансова помощ по реда на настоящата наредба.

Чл. 8. Към формуляра кандидатите за финансово подпомагане прилагат попълнени:     

1.копие  от удостоверение, че спортният клуб е вписан в регистъра по ЗЮЛНЦ в обществена полза;

2.копие на удостоверение, че спортният клуб е вписан в Националния регистър на спортните организации в Република България към Министерството на младежта и спорта;

3.удостоверение от община Ардино за липса на задължения;

3.служебна бележка, издадена от банката, обслужваща спортния клуб, с номера на банковата сметка;

4.документ за възложено счетоводно обслужване и/или договор със съставител на годишния финансов отчет по Закона за счетоводството.

Чл. 9. (1) За оценка и класиране на кандидатите за финансово подпомагане, кметът на общината назначава със заповед Общинска експертна комисия.
(2) Когато са изпълнени всички условия и критерии за финансово подпомагане по реда на тази наредба, комисията изготвя протокол със становище и определя индивидуалния размер на средствата за финансово подпомагане на спортните клубове.
(3) За своята работа комисията изготвя протокол за разпределените суми по спортни клубове и представя на кмета на община Ардино за утвърждаване, който се произнася по протокола на комисията и със заповед утвърждава разпределените средства за финансово подпомагане на спортни клубове от Бюджета на общината за съответната година.
Чл.10.(1) Общата сума за финансово подпомагане на спортните клубове се утвърждава ежегодно с приемането на бюджета на община Ардино за текущата година.

(2)  Община Ардино заделя като резерв 10 % от утвърдения бюджет по ал. 1. Останалата сума се разпределя съгласно ал. 3. Резервът се разходва при необходимост за покриване на непредвидени разходи по спортни мероприятия и други дейности, свързани със спортните клубове. Резервът се изразходва по преценка на Кмета на Община Ардино, който със своя заповед определя размера на отпуснатите средства и дейностите, за които ще се изразходва. На основание заповедта се подписва договор с получателя на отпуснатите средства. Средствата, предвидени като резерв, се разходват само за нуждите на спорта и спортните клубове.


(3) Средствата, предвидени за разпределение между спортните клубове се разпределят от Общинска експертна комисия по спорта по чл. 9, която взима под внимание специфичните особености и нужди на всеки спортен клуб поотделно, без да се допуска дискриминационно отношение, неравнопоставеност или лични пристрастия, защитавайки интересите на жителите на община Ардино. 


(4) Ако се налага допълнително финансиране на спортни клубове, се прилагат правилата на чл. 11.

Чл. 11 (1) През годината община Ардино може да предоставя и други средства на спортните клубове, извън финансирането по чл. 10, ако важни обстоятелства налагат това, като например участие в значимо спортно и/или социално събитие.

(2) Спортен клуб, желаещ да получи финансиране по ал. 1 предоставя на вниманието на Кмета на Община Ардино молба в свободен текст, като към нея прилага доказателства, които доказват важността на обстоятелствата, налагащи допълнителното финансиране.

(3) Кметът на община Ардино преценява необходимостта от отпускането на допълнителни средства, като по своя преценка може да събере допълнителни доказателства, включително като изисква документи от спортния клуб. Ако счете, че обстоятелствата са от такова естество, че да налага отпускането на допълнителни финанси, Кметът на общината  представя мотивирано искане до Общински съвет Ардино, който взима решение по общия ред. Предоставеното от Общински съвет допълнително финансиране може да е в размер, различен от посочения от спортния клуб.
(4) Ако исканото допълнително финансиране може да се осигури от бюджета за спортни дейности без с това да се променя бюджета на община Ардино за съответната бюджетна година и се прецени, че са налице обстоятелства налагащи това, Кметът на общината предоставя допълнителни средства със своя заповед. Предоставеното от Кмета допълнително финансиране може да е в размер, различен от посочения от спортния клуб.
(5) За предоставеното допълнително финансиране по ал. 3 и ал. 4 между община Ардино и спортния клуб се подписва договор с конкретни права и задължения на страните.
 (6) За средствата, отпуснати по настоящия член се прилагат правилата за разходване, контрол и отчитане.

Чл. 12. Договорът за финансово подпомагане на дейностите на Спортните клубове по реда на тази наредба се сключва в едномесечен срок след влизане в сила на Заповедта на кмета на общината за разпределение на средствата за финансово подпомагане на спортни клубове от Бюджета на общината за съответната година. В договора се посочва банкова сметка, по която ще бъдат превеждани средствата и лицето, което има разпоредителни права върху сметката.

Чл. 13. Спортните клубове нямат право със средствата на финансово подпомагане по тази Наредба да извършват други разходи, извън допустимите посочени в тази наредба и описани в договора по чл. 12.
IV. НАЧИН НА РАЗХОДВАНЕ НА ФИНАНСОВОТЕ СРЕДСТВА И РЕД НА ОТЧИТАНЕ
Чл. 14. Спортни клубове, получили финансова помощ по реда на тази Наредба, разходват средствата по предназначение, отчитат и доказват пред община Ардино целесъобразността и законосъобразността на изразходваните през годината средства.

Чл. 15. За отчитане разходването на предоставените им средства спортните клубове изготвят и предоставят годишни финансови отчети в съответствие с действащото законодателство и в срокове, определени в договора за финансово подпомагане. Към финансовия отчет се прилагат копие от отчетните документи, заверени с печат на клуба, текст „вярно с оригинала“ и подпис на лицето представляващо клуба до 31 януари на следващата година.

Чл. 16. При наличие на обективни причини предоставянето на финансовите отчети може да се отложи след писмено уведомяване за причините, които налагат това, но не по-късно от 15 февруари на следващата година, След изтичането на този срок не се приемат и спортния клуб не се допуска до финансиране. 

Чл. 17. (1) Лицата, получили финансиране от община Ардино по реда на тази Наредба, трябва да:

1.разходват предоставените им средства от общинския бюджет при спазване на принципите за икономичност, ефективност и ефикасност;

2.водят аналитична счетоводна отчетност;

3.докажат изразходването на предоставените средства чрез представяне в Община Ардино на финансов отчет придружен с разходно-оправдателни документи, както и документи, доказващи плащания до 31 януари на следващата година.

V. КОНТРОЛ И САНКЦИИ
Чл. 18 (1) Контролът върху изразходването на средствата отпуснати от общината, се упражнява от Експертната комисия по чл. 9, ал. 1 от наредбата, която има право да изисква всички необходими счетоводни документи, информация за дейността и да извършва проерка на място.

(2) Срокът за приключване на работата на комисията е 30 дни след изтичане на срока по чл. 15.

Чл. 19. Експертната комисия следи за средствата, получени като финансиране, които:

1.не са разходвани при стриктно спазване условията на договора за предоставяне на финансиране;

2.не са отчетени, като разход.
Чл.20.(1) Със средствата отпускани от община Ардино се подпомагат разходи за развитие на дейности, пряко свързани с учебно-тренировъчната и спортносъстезателна дейност.
(2) За правомерни ще бъдат признат следните разходи до размера на договорените средства:
1.Разходи за билети и други документи, свързани с транспортни разходи до мястото на състезанието и обратно;
2. Разходи за храна и нощувка на състезатели и техните треньори;

3.Разходи за обезпечаването на ползването и поддръжката на спортни обекти и консумативи, свързани със спецификата на съответния вид спорт;

4.Осигуряване на възнаграждения на спортни специалисти, на медицински и помощен персонал и на съдийски състави, разходи за охрана, свързани с домакински състезания;

5.Разходи за наеми за ползване на спортно съоръжение, свързано с провеждане на тренировъчен процес или състезание;

6.Разходи за спортна екипировка, спортни уреди и съоръжения, необходими за тренировъчния процес и състезания;

7.Разходи за застраховки и разходи за участие в спортни прояви и състезания, такси за провеждане на състезание или участие в тях;

8.Разходи за обезпечаване на награди: купи, медали, плакети, грамоти, спортни пособия, спортна екипировка;

9.Разходи за медикаменти и възстановителни средства (разрешени от Антидопинговата комисия), свързани с процеса на подготовка и възстановяване на спортисти;

10. Разходи за обезпечаване на процеса по организация на спортните прояви и състезания;

11. Разходи за медицински прегледи на спортисти;

12. Разходи за провеждане на спортни лагери, които включват разходи за организиран транспорт, престой (нощувки и храна) на състезатели и треньори до/в мястото на провеждане на лагера.

Чл. 21. Експертната комисия съставя протокол за своята работа, който представя за утвърждаване на кмета на общината.

Чл. 22. Спортни клубове, които за предходната календарна година не са отчели получените от Община Ардино финансови средства или недобросъвестно отчели такива средства, чрез предоставени документи с невярно съдържание нямат право да получават финансиране по реда и при условията на настоящата наредба за срок от една календарна година от установяването на нарушението или съответно неизпълнението на задължения по договора за финансиране.

ПРЕХОДИ И ЗАКЛЮЧИТЕЛНИ РАЗПОРЕДБИ

§ 1. (1) Тази наредба се приема на основание чл. 133, ал. 4 от Закона за физическото възпитание и спорта във връзка с чл. 21, ал. 2 от ЗМСМА.

(2) Спортните клубове получили финансиране по досегашния ред запазват правото си да кандидатстват за финансиране по тази наредба в случай че отговарят на изискванията на наредбата.

§ 2. Неразделна част от настоящата наредба е Приложение №1.

Приложение №1
	Вх.№ _____________________/ __.__.__ г.


	


ФОРМУЛЯР ЗА КАНДИДАТСТВАНЕ

	Име на спортния клуб

/по съдебно решение/
	

	Седалище и адрес:


	

	Лице, представляващо организацията:

· име, презиме и фамилия

· длъжност:

· телефон:

· e-mail:

	

	ЕИК по БУЛСТАТ
	



Представляваният от мен спортен клуб кандидатства за подпомагане съгласно Наредбата за условията и реда за финансово подпомагане на спортни клубове в Община Ардино за .................. г.

С оглед горното прилагам следните документи:

	Опис на приложените документи
	ДА/НЕ

	Копие на Удостоверение за вписване в регистъра на ЮЛНЦ на Агенция по вписванията към Министерството на правосъдието


	

	Копие на удостоверение, че спортния клуб е вписан в Националния регистър на спортните организации в Р България към Министерството на младежта и спорта


	

	Документ за възложено счетоводно обслужване и/или договор със съставител на годишния финансов отчет по Закона за счетоводството


	

	Удостоверение от Община Ардино за липса на задължения


	

	Служебна бележка, издадена от банката, обслужваща спортния клуб, с номера на банковата сметка


	

	Други:/описват се/


	

	
	


Председател : ..................................................................................................

Име, фамилия, подпис и печат

Дата: .....................












Приложение !
Предварителна оценка на въздействието на проект на Наредба за условията и реда за финансово подпомагане на спортните клубове на територията на Община Ардино
	Елементи на оценката
	Аргументация

	Основания за

иницииране

на промени


	Чрез предложението за приемане на Наредба за условията и реда за финансово подпомагане на спортните клубове на територията на Община Ардино се цели създаване на възможност за оптимизиране на дейността  на общинските спортни клубове чрез прецизиране, разширяване и осъвременяване на обхвата на услугите, предоставяни от община Ардино на физически и юридически лица с цел задоволяване на обществените потребности.

	Заинтересовани

групи


	Заинтересованите и засегнатите групи от приемането на Наредба за условията и реда за финансово подпомагане на спортните клубове на територията на Община Ардино са гражданите, ползващи услугите на община Ардино, като се очаква в глобален мащаб положително въздействие върху горепосочените обществени отношения, като използваните методи за определянето им са обществени консултации и сравнителен анализ.

	Анализ на разходи и

ползи


	Разходите, които ще възникнат за общинските структури ще бъдат в рамките на одобрените им бюджетни средства за съответната година, а очакваните ползи от приемането на  Наредба за условията и реда за финансово подпомагане на спортните клубове на територията на Община Ардино са свързани с по-пълно задоволяване на потребностите на ползвателите на услуги, както и подобряване на условията за безопасност, създаване на здравословни и безопасни условия за масов спорт и туризъм, повишаване на качеството на жизнената среда на гражданите на община Ардино.

	Административна тежест и структурни

промени
	1) Няма предвиждани и необходими административни промени, като закриване, сливане или създаване на нови административни структури. 
2) Не се въвеждат или се изменят регулаторни режими и такси, които да доведат до промяна на регулаторната среда.

	Въздействие върху нормативната

уредба
	Няма необходимост от непосредствени промени в други нормативни актове в резултат от приемането на Наредба за условията и реда за финансово подпомагане на спортните клубове на територията на Община Ардино.




Вносител: 

инж. Изет Шабан
Кмет на община Ардино
___________________________________________________________________

Република България, област Кърджали  

гр. Ардино, ул.”Бели брези” № 31

тел. +3651 4238;   факс +3651 4568

e-mail:   ardino@abv.bg
